Bestyrelsesmøde tirsdag den 8. december 2016 kl. 18.30-22.30

**Tilstede**: Bent Fr. Larsen, Frank Toftum, Morten Fischer-Nielsen, Nicki Toftum, Torben Skjoldshøj, Mona Eilschou Jensen, Susanne Hansen (referent)

**Afbud**: Flemming Jensen,

**Dagsorden**:

* Aktiviteter i vinter – opfølgning
* Skolebigårdsinstruktører - opfølgning
* Skolebigården - opfølgning
* Formandsmøde - opfølgning
* Instruktører til sommer

**Aktiviteter i vinter - opfølgning**

* Generalforsamling tirsdag den 24. januar 2017:

Bent sørger for at få mødet annonceret i foreningsbladet.

* Øvrige arrangementsaftener:

Tirsdag den 7. februar 2017 - **Per Jakobsen fortæller om honning og mad**

Tirsdag den 21. februar 2017 - **Opfølgnings møde for ’lettere’ øvede, forslag til møde emner modtages**

Tirsdag den 7. marts 2017 - **Per Kryger – møde om bi-sygdomme på Forskningscenter Flakkebjerg**

Onsdag den 15. marts 2017 – besøg i Bihuset - tilmelding nødvendig aht. Heino

Lørdag den 18. marts 2017 - **Fællesmøde med naboforeningerne i Præstø**

Tirsdag den 21. marts 2017 - **Flemming Vejsnæs kommer og fortæller om sit ophold i Norge**

Tirsdag den 28. marts 2017 - **Opfølgnings møde for ’lettere’ øvede – emner aftales på opfølgningsmøde den 21. februar eller indmeldes til Frank**

**Skolebigårdsinstruktører – opfølgning**

* Det står lidt sløjt til med antallet af instruktører til næste skolebigårds sæson.

På Generalforsamlingen efterlyses flere instruktører – og det diskuteres om man kan organisere instruktørjobbet på en anden måde.

**Skolebigården – opfølgning**

* Lørdag den 7. januar 2017 – oxalsyrebehandling af bifamilier
* Tirsdag den 4. april 2017 - kontrol af bifamilier – fjernelse af døde familier – klargøring af materiel
* Tirsdag den 18. april 2017 – skolebigården ’for gamle’ – forårsklargøring af slyngelstue og slyngerum (spindelvæv ned, afvaskning af borde m.v.)

Afhængig af antallet af nybegyndere reduceres antallet af familier i skolebigården til ca. 12 stykker. Der vil således være 3 bifamilier per hold på 4-5 personer og det bliver ikke uoverkommeligt at passe alle familierne og slynge honningen.

Der udarbejdes (og publiceres) en overordnet plan for hvad der skal ske på de enkelte mødeaftener i skolebigården

**Dronningekursus – opfølgning**

Nicki afholder et 1-dageskursus den 3. juni kl. 10-15.

I stedet for at give et startkit til deltagerne lånes dette af foreningen/Nicki og Foreningen byder på lidt mad og drikke til kursusdeltagerne.

**Formandsmøde – opfølgning**

Torben og Morten havde deltaget i formandsmødet og havde opsamlet forskellige ideer til at hvorledes man kan få foreningen til at blive mere spændende og aktiverende for såvel nye som ’gamle’ medlemmer.

Der var bl.a. ideer om at instruktørerne kun skulle binde sig for 2-3 tirsdage i løbet af sommeren således at instruktørjobbet ikke bliver uoverkommeligt.

Bestyrelsen arbejder videre med denne og andre ideer efter generalforsamlingen i januar.

Eventuelt

* Intet